**WHAT TO EAT IN THE UK?**

**Culture spot 3 – Check up 3**

**Opis:** U ovoj ćeš lekciji učiti o tradicionalnim britanskim jelima i pisat ćeš o tradicionalnim hrvatskim jelima. Ponavljat ćeš gradivo i vrednovati vlastite sposobnosti.  
**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**


Otvori udžbenik Way to go 3 na stranici 70.

Napiši naslov lekcije u bilježnicu – *What to eat in the UK?.*

**Step 2**


U prvom zadatku moraš spojiti slike tradicionalnih britanskih jela sa odgovarajućim opisima.

**Step 3**

Pročitaj tekstove još jednom, a nakon čitanja prevedi riječi koje ti nisu bile poznate. Nepoznate riječi i njihove prijevode prepiši u bilježnicu. Pomoću rječnika na kraju knjige ili online rječnika potraži prijevod nepoznatih riječi.

**Step 4**

****Pročitaj pitanja u drugom zadatku i na njih odgovori punim rečenicama. Snimi se kako čitaš pitanja i odgovaraš na njih. Pošalji snimku ovog zadatka učitelju/ici na dogovoreno virtualno mjesto.

****

**Step 5**

Otvori iduću stranicu u udžbeniku, 71. stranicu, i pročitaj tekst koji se nalazi ispod naslova *Did you know?*. Nakon toga riješi treći zadatak u udžbeniku. Spoji jelo sa zemljom iz koje dolazi.

**Step 6**

Pronađi i očitaj zip kod pokraj četvrtog zadatka. Otvori dodatne digitalne sadržaje i poslušaj razgovor Nelline obitelji u kineskom restoranu. Nakon što poslušaš razgovor riješi četvrti zadatak i dopuni praznine riječima iz pravokutnika. Poslušaj dijalog opet i provjeri jesi li dobro uvrstio/la riječi.


**Step 7**

Riješi interaktivan kviz na priloženom linku i odgovori točno na postavljena pitanja. <https://wordwall.net/play/549/911/361>



**Step 8**

Riješi šesti zadatak u udžbeniku i napiši kratak sastavak o hrvatskom tradicionalnom jelu koje najviše voliš ili o onome koje najmanje voliš. U bilježnicu napiši najmanje 8 rečenica na engleskom jeziku o tome kako se priprema jelo koje si odabrao/la i zašto ga voliš ili ne voliš.

**Step 9 – Check up**

Vrijeme je da ponoviš sve što si naučio/la u ovoj cjelini! Otvori radnu bilježnicu na 53. stranici i riješi 1. zadatak. Razvrstaj riječi u točan stupac tablice. Na primjeru u radnoj bilježnici je prikazano kako riješiti zadatak.

**Step 10**


Riješi interaktivnu igru i provjeri koliko si dobro upamtio/la značenje pojedinih riječi. Spoji riječ sa odgovarajućom opisom. Klikom na priloženi link možeš pristupiti kvizu. <https://wordwall.net/play/9054/985/736>

**Step 11**

Treći zadatak u radnoj bilježnici na 53. stranici zahtjeva od tebe da zaokružiš točnu riječ i tako načiniš točne rečenice, a prvi zadatak na 56. stranici od tebe zahtijeva da nadopuniš rečenice riječima iz pravokutnika i naposljetku pročitaš zanimljivu priču o nastanku sandwicha.

**Step 12**

Riješi 4. i 5. zadatak na 54. stranici u radnoj bilježnici. U četvrtom zadatku moraš nadopuniti rečenice tako da glagole u zagradama staviš u glagolsko vrijeme the Present Continuous. Na primjer: The sun ***is shining*** *(shine)* and we ***are having*** *(have)* a great time. Peti zadatak zahtijeva dobro poznavanje glagolskih vremena Present simple i Present continuous te pravila kada koristimo koje glagolsko vrijeme. Glagole u zagradama moraš staviti u jedno od navedenih glagolskih vremena te to upisati na prazne crte. Na primjer: *Mike usually* ***watches*** *(watch) TV in the afternoon but now he* ***is cleaning*** *(clean) his flat.*



**Step 13**

Otvori 72. stranicu u udžbeniku i procijeni koliko dobro si usvojio/la gradivo ove cjeline. Zaokruži jedan od ponuđenih smajlića pokraj rečenice.

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 70. stranici pokraj naslova **Culture spot 3**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **British Food** i odgovori na pitanja ispod teksta u bilježnicu na engleskom jeziku. Ukoliko nemaš aplikaciju e-sfera klikom na link možeš pristupiti tekstu. <https://www.e-sfera.hr/dodatni-digitalni-sadrzaji/74fba588-0205-4e9e-86c8-4865d3dab63d/>

**Step 14**

Uslikaj svoju stranicu u školskoj bilježnici i riješene zadatake u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.

Izradila: Josipa Grbešić